**РЕГАТА**

**ОДЕСОС ДЖЕНЕРАЛИ КЪП**

**05ти Юли – 07ми Юли 2019**

**Обява за състезание**

**Яхт Клуб БАВАРИЯ ЯХТС** *(Организатор на проявата),* съвместно със **ДЖЕНЕРАЛИ БЪЛГАРИЯ,** имат удоволствието да поканят ветроходните състезатели да вземат участие в

**Регата Одесос Дженерали Къп – 2019,**

**която ще се проведе в гр. Варна, България и северен район на Черноморското ни крайбрежие,**

**от 05ти Юли – 07ми Юли 2019 г.**

***[DP]*** *отразява правило, за което наказанието е по преценка на Журито и би могло да бъде по-малко от дисквалификация.*

***[NP]*** *означава, че нарушение на това правило няма да бъде основание за протест от лодка.*

***[SP]*** *отразява правило, за което Регатната Комисия може да наложи стандартно наказание без изслушване.*

**1. Правила**

**1.1** Регатата ще се ръководи според правилата, както са дефинирани в Състезателните правила по ветроходство (СПВ).

**1.2** Предписанията на националната спортна власт няма да се прилагат.

**1.3** Ще се прилагат също така и следните правила:

1. Правилата на ORC.
2. Класни правила Конрад 25Р
3. Международните правила за предпазване от сблъскване на море (МППСС) ще имат предимство пред СПВ от залез - 20:30 (местно време) до изгрев - 06:00 (местно време).
4. Специалните морски разпоредби на WORLD SAILING (гонки категория 4)

**1.4** Официалният език на регатата е български език.

**2. [DP][NP] Рекламиране и идентификация**

**2.1** От лодките може да се изисква да носят номер на носа и/или реклами, избрани и осигурени от Организатора на проявата.

**3. Право на участие и заявки**

**3.1** Регатата е открита за участие за лодки и състезатели, които отговарят на изискванията на Разпоредба 19 на WORLD SAILING – Право на участие.

**3.2** Лодките, имащи право на участие, могат да се заявят като попълнят формуляра за заявка и го изпратят на ел. поща, посочена в т. 11, не по-късно от 04.07.2019 г.

**3.3** В допълнение към изискванията на точка 3.2. всеки собственик или шкипер трябва да подаде заявка, подписана от всички състезатели на борда на неговата лодка и да се регистрира в регатния офис не по-късно от 10:00 часа на 05.07.2019 г.

**3.4** Екипажният списък може да бъде променян до 10:00 часа на 05.07.2019 г., като се попълни нова заявка, отразяваща промените. След този час, промени могат да се извършват само след писмено разрешение от Регатната комисия.

**3.5** Организаторът на проявата не носи отговорност за направени разходи, в случай на неприемане на заявка на лодка.

**3.6** Всички лични данни ще бъдат третирани в съответствие с европейските и българските закони.

**4. Класификация**

**4.1** Няма да се прилагат класификационни изисквания (виж. СПВ 79).

**5. Такси**

**5.1** Такса за участие в размер на 10 лв. за член на екипажа трябва да бъде заплатена брой при регистрацията.

**6. Формат на регатата**

**6.1** Регатата ще се състои от Единични серии с 6 Иншорни гонки и 1 Дълга Офшорна Гонка за всички класове.

**7. Програма**

**7.1** Програма на гонките:

|  |  |  |
| --- | --- | --- |
| Ден 1: 04ти Юли 2019 | Регистрация и обмер | 12:00-19:00 |
| Ден 2: 05ти Юли 2019 | Регистрация и обмерТехническа конференцияЦеремония по откриване на регататаИншорни гонки (първи предупредителен сигнал) | 08:00-10:0010:3011:0013:00 |
| Ден 3: 06ти Юли 2019 | Иншорни гонки/ Офшорни гонкиПарти  | TBATBA |
| Ден 4: 07ми Юли 2019 | Иншорни гонки/ Офшорни гонкиЦеремония по закриване на регатата  | TBATBA |

**7.2** През последния ден няма да бъде даван предупредителен сигнал след 15:00.

**7.3** Няма да бъдат провеждани повече от три гонки на ден.

**8. [DP][NP] Обмер и проверка на оборудването**

**8.1** В съответствие със СПВ 92 ще бъде назначена Техническа комисия.

**8.2** Всяка лодка трябва да представи валиден ORC сертификат за 2019 г. Ако сертификатът е фотокопие, неговата валидност трябва да бъде потвърдена с оригинален печат и подпис от издаващия орган.

**8.3** Всяка лодкатрябва дае на разположение за проверка от 09:00 на 05.07.2019 г. до 12:00 на 05.07.2019 г.

**8.4** Никакви промени не могат да се извършват в сертификатите след регистрацията, освен ако това е разпоредено или одобрено от Техническата комисия и е извършено преди старта на първата гонка.

 **8.5** Контролното време за мерителни протести от лодка относно рейтинга в крайния списък на участниците е два часа след публикуването на окончателните рейтинги. Това изменя СПВ 62.2.

**8.6** Съгласно СПВ 78, състезателите са задължени да поддържат лодката си в съответствие с класните правила (за целите на СПВ 78, се счита, че състезателите са собствениците на лодката).

**8.7** По време на регатата може да бъдат извършвани случайни проверки на оборудването.

**8.8** Таксата за мерителни протести ще бъде 200 лева.

**9. Състезателни инструкции**

**9.1** Състезателни инструкции ще бъдат предоставени по време на регистрацията в регатния офис. Други документи, регламентиращи проявата ще бъдат публикувани заедно със Състезателните инструкции.

**10. Класове**

**10.1** Регатата ще бъде проведена на следните класове:

|  |  |  |
| --- | --- | --- |
| **КЛАС “КОНРАД 25Р”** | **Лодки отговарящи на класните правила на Конрад 25Р** | **няма ограничение за броя на състезателите, но те не могат да бъдат повече от броя на членовете на екипажа, предвиден в позволителното за плаване** |
| **КЛАС “ORC”** | **Лодки с дължина до 26 фута притежаващи валиден ORC Сертификат за 2019 г.** | **няма ограничение за броя на състезателите, но те не могат да бъдат повече от броя на членовете на екипажа, предвиден в позволителното за плаване** |

**10.2[NP]** При заявяване на минимум 4 лодки от група в класовете “Конрад 25Р” и “ORC”, те могат да бъдат разделени на две или повече групи. Разпределението на групите ще бъде извършено от Регатната комисия.

**11. Място на проявата**

# 11.1 Мястото на проявата е на следния адрес:

**Яхт Клуб БАВАРИЯ ЯХТС**

**Пристанище Варна,**

**Морска гара, Варна 9000, България**

**Мобилен: (+359 898) 330 286,** **+359 (88) 5099999 ;**

**E-mail:** **bavariayachtsbulgaria@gmail.com**

**Координати: 43.192088 N 27.921484 E**

**12. Състезателни разстояния**

# 12.1 Състезателните разстояния ще бъдат:

# Иншорни гонки във варненски залив - срещу и по вятъра – 6 - 8 м.м.;

# Дълга Офшорна Гонка – 30 - 35 м.м. с район на плаване западно от линията между кк Зл.Пясъци и м.Камчия.

# 12.2 Състезателните разстояния ще бъдат уточнени допълнително в Състезателните инструкции на проявата.

**13. Протестна комисия**

# 13.1 В съответствие със СПВ 91 (а) ще бъде назначена Протестна комисия.

**14. Класиране**

**14.1** Ще се прилага минималната точкова система от Приложение А на СПВ. Точките ще се умножават със съответния коефициент.

**14.2** Коефициентите ще бъдат:

# Иншорни гонки – 1,0;

# Дълга Офшорна Гонка – 1,5.

**14.3** Лодките ще бъдат класирани по коригирано време по системата “време за време”. Лодките от клас „Конрад 25Р ще бъдат класирани по реално време.

**14.4** Трябва да бъдат завършени най-малко 3 гонки, за да съставят валидна регатна серия.

**14.5** Разрешаването на равенства в крайното класиране на лодките ще става в полза на лодката, заела по-предно място в гонката с най-висок коефициент, а ако това не разреши равенството, тогава в полза на лодката с по-предни места в останалите гонки с по-нисък коефициент. Това изменя СПВ A8.

**14.6** Изхвърляния

* При завършени по-малко от 3 Иншорнигонки, резултатът на лодката в серията ще бъде равен на сбора от нейните точки от всички гонки.
* При завършени 3 или повече Иншорнигонки резултатът на лодката в серията ще бъде равен на сбора от нейните точки от всички гонки, с изключение на нейната най-лоша гонка.
* Резултатите от Дългата Офшорна Гонка не могат да се изхвърлят.

**15. Лодкостоянки**

**15.1** Лодкостоянките в Яхт клуб Порт Варна и Яхт Клуб БАВАРИЯ ЯХТС ще бъдат безплатни от 00:00 на 04.07.2019 г. до 12:00 на 08.07.2019 г.

**16. [DP][NP] Радио комуникация**

**16.1** Всички лодки трябва да имат УКВ радиостанции с канали 73, 11 и 69.

**16.2** Лодка не трябва да извършва радио предаване докато се състезава, нито да получава радио комуникации, които не са достъпни за всички лодки, с изключение на спешни случаи или при използване на оборудване, предоставено от Регатната комисия. Това ограничение също се прилага и за мобилните телефони.

**17. [DP] Ограничения за изваждане**

**17.1** Всички лодки трябва да са на вода от 10:30 на 05.07.2019 г. Изваждане след този час ще се извършва само след писмено разрешение от Регатната комисия.

**18. Оборудване за гмуркане и пластмасови басейни**

**18.1** Без предварително писмено разрешение от Регатната комисия, апарати за подводно дишане и пластмасови басейни или техните еквиваленти не могат да се използват около която и да е състезаваща се лодка между подготвителния сигнал за първата гонка и края на регатата.

**19. Награди**

**19.1** Награди ще бъдат раздадени на всяка лодка, класирана на първо, второ или трето място във всяка група и клас.

**20. Ограничаване на отговорността и декларация за риска**

**20.1** Всички участници в проявата и съпровождащия екип участват в регатата изцяло на свой риск и им се припомня разпоредбата на СПВ 4, Решение за състезаване. Ветроходството по своето естество е непредсказуем спорт и поради това включва елемент на риск. Като участва в проявата, всеки състезател се съгласява и приема, че:

1. Е наясно с присъщия елемент на риска, свързан със спорта, и поемат отговорност за излагането на себе си, екипажа си и лодката си на такъв присъщ риск, докато участват в проявата;

2. Е отговорен за своята безопасност, както и за безопасността на екипажа си и лодката си и на другото си имущество, във водата или на брега;

3. Поема отговорност за всякакви наранявания, щети или загуби, причинени от собствените му действия или пропуски;

4. Като участва във която и да е гонка, той е уверени, че лодката му е в добро състояние, оборудвана да се състезава в проявата и е готова да участва;

5. Предоставянето от Организатора на проявата на Регатна комисия, патрулни лодки, арбитри и други длъжностни лица и доброволци не го освобождава от собствените му отговорности;

6. Осигуряването на съдействие от патрулни лодки е ограничено до такава помощ, особено при екстремни метеорологични условия, което практически може да бъде предоставено при съответните обстоятелства.

**20.2** Организаторът на проявата, както и всяко физическо или юридическо лице, свързано с организацията на проявата не носят отговорност за имуществени и неимуществени щети, нараняване или смърт на състезател, настъпили преди, по време или след проявата.

**21. [DP][NP] Медийни права, камери и електронно оборудване**

**21.1** С участието си в проявата, всички състезатели автоматично предоставят безвъзмездно на Организатора на проявата и на неговите спонсори за вечни времена правата да заснемат, използват и показват по всяко време и по свой избор всякакъв филмов материал, заснет на живо или записан, както и други репродукции на състезателите, заснети по време на проявата.

**21.2** От лодките може да се изиска да носят камери, звуково оборудване и оборудване за определяне на местоположението, според изискванията на Организатора на проявата.

**21.3** Определени състезатели може да се наложи да присъстват на пресконференция.

**22. Застраховка**

**22.1** Всяка лодка трябва да имат застраховка за вреди причинени на трети лица.